|  |  |
| --- | --- |
| Kokous | **Vanhusneuvoston kokous 3/2019** |
| Aika, paikka | Keskiviikko 24.4.2019 kello 14.00-17.05, kaupungintalo, kokoustila Vallinkoski (h 138) |
| Osallistujat | Sinikka Poskiparta, Imatran kansalliset seniorit ry.  Erkki Päivärinta, Imatran Seudun Sotaorvot ja Kaatuneiden Omaiset ry.  Timo Saarinen, StoraEnson Eläkeläiset ry.  Anita Sairanen, Vuoksenniskan Eläkkeensaajat ry.  Anna-Liisa Kojo, Imatran Seudun Senioriopettajat ry., poissa  Antero Vesikko, Imatran Teräseläkeläiset ry., varajäsen  Liisa Nenonen, Tainionkosken Eläkkeensaajat ry., poissa  Pirkko Molkentin, Eläkeliiton Imatran yhdistys ry.  Lauri Aunola, Imatran Sotaveteraanit ry.  Jerena Juutilainen, puheenjohtaja  Arto Pulkkinen, kaupunkikehityslautakunnan edustaja  Arto Siitonen, hyvinvointilautakunnan edustaja, poissa  Lahjaa Id, hyvinvointilautakunnan edustaja, varajäsen  Sirkku Sarlomo, konsernipalvelut, sihteeri  Titta Roslakka, Eksoten edustaja, poissa  Sari Lähteenmäki, Eksoten varaedustaja  Hyvinvointipalvelujen päällikkö Arja Kujala, §:t 20, 21 ja 22  Kaavoitusinsinööri Timo Könönen, § 20  Asemakaava-arkkitehti Jaana Huovinen, § 20  Kehitysjohtaja Merja Tepponen, Eksote, § 21 |
| Jakelu | Kaupunginhallitus, lautakunnat, vanhusneuvoston jäsenet ja varajäsenet, www.imatra.fi |
| Liitteet |  |
|  | **§ 18 Kokouksen avaus ja läsnäolijoiden toteaminen**  **Esitys:** Puheenjohtaja avaa kokouksen ja toteaa läsnäolijat.  **Päätös:** Puheenjohtaja avasi kokouksen ja totesi läsnäolijat.  **§ 19** **Edellisen kokouksen pöytäkirjan hyväksyminen**  **Esitys:** Hyväksytään edellisen kokouksen 12.3.2019 pöytäkirja.  **Päätös:** Hyväksyttiin.  **§ 20 Lausunnolle tulleet asemakaavasuunnitelmien 1082, 1091 ja 1092 kaavaluonnokset**  Kaupunkisuunnittelu on lähettänyt lausuntopyynnöt alla olevista kaavaluonnoksista. Lausunnot on pyydetty 26.4.2019 mennessä.  **1.) Kaupunginosa 12 Imatrankoski asemakaavan muutos 1082, Torkkelinkatu-Kerhokeskus Koskis**  Asemakaavan muutos koskee Imatrankosken keskustan kortteleita 90–92, osaa korttelia 140 sekä katu-, pysäköinti-, liikenne-, puisto- ja virkistysaluetta. Asemakaavamuutoksen tavoitteena on tutkia uudisrakentamisen mahdollisuuksia ja päivittää voimassa olevat asemakaavat. Asemakaavatyön yhteydessä tutkitaan uudisrakentamisen sovittamista historiallisesti kerrostuneeseen kaupunkirakenteeseen.  Aineisto löytyy kaavan internet-sivuilta:  [**https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/vireill%C3%A4-olevat-ja-luonnoskaavat/kaupunginosa-12**](https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/vireill%C3%A4-olevat-ja-luonnoskaavat/kaupunginosa-12)  **2.)Kaupunginosa 32 Korvenkanta asemakaavan muutos 1091, Korvenkannan yritysalue**  Kaavamuutosalue sijaitsee valtatie 6:den, Juuliankadun ja Joutsenonkadun välisellä alueella. Asemakaavan muutoksen tavoitteena on päivittää alueen käyttötarkoitusta monipuolisemmaksi. Lisäksi korttelialueiden rajauksia tarkistetaan siten, että alue on helpommin toteutettavissa myös vaiheittain.  **Aineisto löytyy kaavan internet-sivuilta;**  [**https://www.imatra.fi/asuminen-ja-ympäristö/kaavoitus/asemakaavat/vireillä-olevat-ja-luonnoskaavat/kaupunginosa-32**](https://www.imatra.fi/asuminen-ja-ympäristö/kaavoitus/asemakaavat/vireillä-olevat-ja-luonnoskaavat/kaupunginosa-32)  **3.) Kaupunginosa 33 Karhumäki asemakaavan muutos 1092, Tainionkosken päiväkodin laajennus**  Kaavasuunnittelualue sijaitsee Kirkkokadun ja Peltosirkunkujan välisellä vanhalla peltoalueella. Alueen eteläosa rajautuu asemakaavaan merkittyyn Alapelto -nimiseen katuun.  Asemakaavan ja asemakaavan muutoksen tavoitteena on laajentaa Tainionkosken päiväkotia.  Aineisto löytyy kaavan internet-sivuilta;  [**https://www.imatra.fi/asuminen-ja-ympäristö/kaavoitus/asemakaavat/vireillä-olevat-ja-luonnoskaavat/kaupunginosa-33**](https://www.imatra.fi/asuminen-ja-ympäristö/kaavoitus/asemakaavat/vireillä-olevat-ja-luonnoskaavat/kaupunginosa-33)  Kaavoitusinsinööri Timo Könönen ja asemakaava-arkkitehti Jaana Huovinen esittelevät kaavaluonnokset kokouksessa.  **Esitys:** Vanhusneuvosto antaa lausuntonsa kaavaluonnosten esittelyn pohjalta.  **Päätös:** Kaavaluonnosten esittelyn ja käydyn keskustelun pohjalta vanhusneuvosto antaa seuraavat lausunnot kaavaluonnoksiin:  **Kaupunginosa 12 Imatrankoski asemakaavan muutos 1082, Torkkelinkatu-Kerhokeskus Koskis**  Asemakaavan päivittäminen on tarpeellista. Vanhusneuvostoei vastusta suojelumerkintöjen purkua. Asemakaavassa tuleehuomioida riittävät pysäköintipaikat torin läheisyydessä.Torin läheinen pysäköinti edistää torikauppaa ja helpottaaliikuntaesteisten asioimista torilla.  **2.)Kaupunginosa 32 Korvenkanta asemakaavan muutos 1091, Korvenkannan yritysalue**  Vanhusneuvosto on tyytyväinen, että asemakaava tulee avaamaan laajasti mahdollisuuksia erilaiselle yritystoiminnalle.  **3.) Kaupunginosa 33 Karhumäki asemakaavan muutos 1092, Tainionkosken päiväkodin laajennus**  Vanhusneuvosto on tyytyväinen, että asemakaavan muutos tehdään ennakoivasti varautuen mahdolliseen päiväkodin laajennukseen.  **§ 21 Strategiset linjaukset ja talouden tasapainottaminen Eksotessa v. 2019–2023  (Luonnos)**  Vanhusneuvosto lähetti kirjeen Eksoten hallitukselle:  Arvoisa Eksoten hallitus  Imatran vanhusneuvosto on tiiviisti seurannut mediassa käytyä keskustelua Eksoten palvelutuotannon haasteista ja kuntien sille osoittaman rahoituksen riittävyydestä. Asian tiimoilta liikkuu myös runsaasti villejä huhuja etenkin siitä, mitkä palvelut katoavat Imatralta. Varmaa tietoa meillä ei ole ollut tarjolla. Eksoten lienee pakko tehdä talouden tasapainotus ja talousarvion 2019 karsintakierros.  Katsomme asiaksemme muistuttaa Eksoten hallitusta Ikääntyneen väestön toimintakyvyn tukemisesta sekä iäkkäiden sosiaali- ja terveyspalveluista annetun lain ja Kuntalain 5 luvun Kunnan asukkaiden osallistumisoikeus velvoitteista. Lakien mukaan Vanhusneuvostoa on informoitava riittävän ajoissa, jo asioiden valmisteluvaiheessa tulevista suunnitelmista, jotta sillä on aito mahdollisuus vaikuttaa vanhusväestöä koskeviin tärkeiksi koettuihin palveluihin. Sellaisia asioita sosiaali-ja terveyspalvelut yksiselitteisesti ovat.  Edellytämme Eksoten noudattavan lakia. Odotamme Eksoten taholta vanhusten palveluja koskevaa suunnittelutietoa pikaisesti. Asiakaslähtöisesti toivomme tiedonsaannin tapahtuvan Imatralla.  Eksoten hallitus käsitteli kirjeen 20.3.2019.  Strategiset linjaukset Eksotessa 2019–2023  luonnos 12.4.2019:  ”Etelä-Karjalan sosiaali- ja terveyspiirissä (Eksote) valmistellaan strategiaa vuosille 2019–2022 ja suunnitellaan tulevia palveluita koko maakunnan alueelle yhdessä jäsenkuntien kanssa. Strategiakaudella toteutetaan rakennemuutoksia. Maakunnallista palveluverkkoa muotoillaan huomioiden väestörakenteessa tapahtuvat muutokset. Toimitilojen osalta esitetään muutoksia sote-keskusten ja hyvinvointiasemien sekä vuodeosastojen osalta.”  Eksoten hallituksen esityslista 17.4.2019 § 4:  ”Talouden tasapainottamistoimenpiteet  Eksoten vuoden 2018 tilinpäätös oli -16 034 158,45 euro alijäämäinen. Aiempien vuosien ylijäämä huomioiden taseessa oli alijäämää 31.12.2018  yhteensä -14 727 546,44. Kun huomioidaan käytettävissä oleva poistoero 4  682 152,62 euroa, jäi katettavaa alijäämää -10 045 393,82 euroa.  Talousarvio 2019 on suunniteltu -7 853 293,20 euroa alijäämäiseksi. Alkuvuosi 2019 on toteutunut vähintään talousarvion käyttösuunnitelman mukaisena.  Talouden tasapainottamiseksi on vuosille 2019 – 2023 osana kuntayhtymän strategiaa laadittu n. 30,7 milj. euron tasapainottamis-ohjelma, jota Eksoten hallitus  käsittelee 17.4.2019 ja valtuusto 8.5.2019. Tasapainottamisohjelma perustuu  rakenteellisiin muutoksiin, joita toteutetaan mm. toimintakyky-, digitalisaatio-  ja työhyvinvointiohjelmissa.  Toimenpideohjelman tavoitteena on, että vuoden 2023 lopussa kuntayhtymän taseessa on alijäämää enää käytettävissä olevan poistoeron verran, eli 2,7  milj. euroa.  Toimitusjohtaja esittää Eksoten hallitukselle, että maakunnallinen palveluverkko pohjautuu 4 sote-keskukseen ja 7 hyvinvointiasemaan. Lisäksi  keskussairaalan vanhan osan remontti suunnitellaan toteutettavaksi vaihtoehdon 1 mukaisesti. Toimintakykyohjelman, digitalisaatio-ohjelman ja työhyvinvointiohjelman avulla tavoitellaan kuvattua kustannusuraa ja alijäämien kattamista vuoden 2023 loppuun mennessä.”  Luonnos strategisiksi linjauksiksi:  <https://mfiles.eksote.fi/kokoukset/eksote/1/170/1590/view/37564>  Kehitysjohtaja Merja Tepponen Eksotelta selvittää Eksoten strategialuonnosta ja siihen liittyviä talouden tasapainottamiseksi tarvittavia rakenteellisia muutoksia kokouksessa.  **Esitys:** Merkitään selvitys tiedoksi.  **Päätös:** Merkittiin tiedoksi. Vanhusneuvosto on tyytyväinen tämän hetkiseen saatuun tietoon, että palvelut näyttäisivät säilyvän Imatralla.  **§ 22 Muut asiat**   1. **Vanhustenviikon tapahtumat v.2019**   Vanhustenviikon valmistelutyöryhmä kertoo vanhustenviikon tapahtumien suunnitelmasta. Hyvinvointipalvelujen päällikkö Arja Kujala osallistuu asian käsittelyyn.   1. **Haaste Rollaralliin**   Voimaa Vanhuuteen ohjelman merkeissä järjestettiin ensimmäinen Rollaralli viime viikolla. Rollaralli onnistui loistavasti ja innokkaita osallistujia oli lähes 50. Seuraava järjestetään 10.5.2019 Unelmien liikuntapäivänä Liiku kanssamme- tapahtuman yhteydessä urheilutalon piha- alueella. Kaiken kaikkiaan Rollaralleja on seitsemän ja viimeinen on Aviasport areenalla 10.10.2019  ”Nyt haastamme Vanhusneuvoston osallistumaan näihin tapahtumiin. Olisi hienoa, jos joku teistä pääsisi kuhunkin tapahtumaan avustamaan/ osallistumaan oman avustettavan kanssa.  Järjestämme myös kaksipäiväisen ulkoiluystävä -koulutuksen, jonka pidämme urheilutalolla 2.5.2019 ja 7.5.2019.  Liitteenä on haaste Rollarallista sekä mainokset ulkoiluystävä – koulu-tuksesta sekä Rollarallista.  Ulkoiluterveisin  Riitta Pellinen, urheiluohjaaja”   1. **Etelä-Karjalan kesäyliopiston Geronet -hanke**   Etelä-Karjalan kesäyliopisto osallistuu Geronet –hankkeeseen, jossa koulutetaan vertaistukea senioreiden digiosaamisen kehittämiseksi. Kesäyliopisto etsii aiheesta kiinnostuneita ohjaajia. Ohjaajalla tulisi olla omaa kokemusta laitteiden käytöstä ja halua ohjata muita. Kesäyliopiston kautta järjestetään maksuton koulutus ohjaajille. Hankkeen info-tilaisuus pidetään 9.5.2019 klo 14 Etelä-Karjalan kesäyliopiston koulutustilassa Imatralla, Tietäjänkatu 5.  **Esitys:** Käsitellään muut asiat.  **Päätös:** Merkittiin tiedoksi. Sovittiin, että vanhustenviikon Aviasportin tapahtuman sisällön suunnittelu aloitetaan kesälomakauden jälkeen. Vanhusneuvosto päätti tehdä hyvinvointilautakunnalle aloitteen Kulttuuritalo Virran Karelia salin pyörätuolipaikkojen sijoittamisesta permannolle eturiviin ja niihin esteetön kulkeminen. Vanhusneuvosto otti vastaan Rollaralli haasteen ja vanhusneuvoston jäsenet osallistuvat mahdollisuuksiensa mukaan Rollaralleihin.  **§ 23 Maakunnallinen vanhus- ja vammaisneuvoston kokous 4.4.2019**  ”Hyvät kuntien vanhus- ja vammaisneuvostojen puheenjohtajat ja sihteerit,  Pääministeri Juha Sipilän hallituksen 8.3.2019 jättämän eronpyynnön vuoksi eduskunnan puhemies-neuvosto totesi, että eduskunnalla ei ole edellytyksiä käsitellä maakunta- ja sote-uudistusta, vaan uudistus kokonaisuudessaan raukeaa. Näin ollen esivalmistelutyö jatkuu 30.6.2019 saakka valmistelun päättämisenä. Tällä hetkellä tehtyä työtä raportoidaan sekä käydään läpi, kuinka olemassa olevia rakenteita ja hyvää yhteistyötä jatketaan myös tulevaisuudessa.  Maakunnallisen vanhus- ja vammaisneuvoston kokouksessa 4.4.2019 käsiteltiin seuraavia asioita:   * Ennakoivasti oman elämäni ohjaksissa- eOhjat 2, Anna Behm ja Tarja Viitikko (Eksote) * Etelä-Karjalan suunnitelma ikääntyvän väestön tukemiseksi -arviointi, Minna-Maria Behm (Ek-sote) * Vammaispalvelut Eksotessa, Merja Heinonen (Eksote) * Nostoja Eksoten päivitettävästä strategiasta, Merja Tepponen (Eksote) * Miten yhteistyötä jatketaan tulevaisuudessa? Aija Tuimala (Etelä-Karjalan liitto).   Kokouksen pöytäkirja ei ole vielä saapunut. Kokouksessa käsiteltiin maakunnallisen osallisuustoiminnan ja maakunnallisten vanhus- ja vammaisneuvostojen kokousten jatkamista myös maakunta- ja sote-uudistuksen valmistelun päättymisen jälkeen. Kokouksen osallistujat pitivät tärkeänä jatkaa neuvostojen yhteistyötä maakunnallisten kokoontumisten muodossa. Kokouksessa sovittiin, että vanhus- ja vammaisneuvosto kokoontuvat maakunnallisesti erikseen ja järjestelyvastuussa ovat kuntien neuvostot vuorovuosin. Kokouksessa tehtiin esitys, että Imatran kaupunki järjestäisi seuraavan maakunnallisen vanhusneuvoston kokouksen v. 2019 syksyllä.  **Esitys:** Vanhusneuvosto päättää maakunnallisen vanhusneuvoston kokouksen järjestämisestä syksyllä 2019 Imatralla.  **Päätös:** Päätettiin järjestää maakunnallinen vanhusneuvostojen kokous 11.9.2019 kello 13-15.  **§ 24 Seuraavan kokouksen ajankohta**  **Esitys:** Sovitaan seuraava kokousaika.  **Päätös:** Seuraava kokous pidetään 6.6.2019 kello 14.00-16.00.  **§ 25 Kokouksen päättäminen**  **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen. |
|  | **IMATRAN KAUPUNKI**  **Vanhusneuvosto**  Jerena Juutilainen Sirkku Sarlomo  puheenjohtaja sihteeri |